Oblasć Sachalin

Oblasć Sachalin (rusce Сахалинская область/Sachalinskaja oblast) je oblasć w aziskim dźělu Ruskeje. Leži w dalokim wuchodźe Sibirskeje a wobsteji z kupy Sachalin a zdźěla wot Japanskeje požadanych Kurilow. Mjez Sachalinom a ruskej twjerdźu leži Tatarski přeliw, kotryž zwjazuje Ochotske z Japanskim morjom. Zarjadniske sydło a jeničke wulkoměsto oblasće je Južno-Sachalinsk ze 182.000 wobydlerjemi. W lěće 2010 měješe Oblasć Sachalin 497.973 wobydlerjow. Z nich běchu 82,3 % Rusojo, 5 % Korejčenjo a 2,4 % Ukrainjenjo. Sachalin słuša hakle wot 19. lětstotka k Ruskej, južny dźěl samo hakle wot lěta 1945. Žórła Wotkaz